CELEX: 32021D1827
Language: hu
Date: 2021-10-18 00:00:00
Title: A Bizottság (EU) 2021/1827 végrehajtási határozata (2021. október 18.) a 97/67/EK európai parlamenti és tanácsi irányelv támogatása céljából a postai szolgáltatásokra és a szolgáltatás minőségének javítására vonatkozó szabványokról (EGT-vonatkozású szöveg)

2021.10.19.   
               
               
                  HU
               
               
                  Az Európai Unió Hivatalos Lapja
               
               
                  L 369/16
               
            
         A BIZOTTSÁG (EU) 2021/1827 VÉGREHAJTÁSI HATÁROZATA
         (2021. október 18.)
         a 97/67/EK európai parlamenti és tanácsi irányelv támogatása céljából a postai szolgáltatásokra és a szolgáltatás minőségének javítására vonatkozó szabványokról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (1) és különösen annak 10. cikke (6) bekezdésére,
         mivel:
         
                     (1)
                  
                  
                     A 97/67/EK európai parlamenti és tanácsi irányelv (2) 20. cikkének megfelelően a tagállamoknak biztosítaniuk kell, hogy az egyetemes szolgáltatók, ahol szükséges, a felhasználók érdekében, különösen pedig akkor, amikor az említett irányelv 6. cikkében szereplő információkat szolgáltatják, hivatkozzanak az Európai Unió Hivatalos Lapjában közzétett szabványokra.
                  
               
                     (2)
                  
                  
                     A Bizottság 2008. október 9-én szabványosítási megbízást bocsátott ki (M/428) a postai szolgáltatások területén. A Bizottság a C(2016) 4876 bizottsági végrehajtási határozattal (3) felkérte az Európai Szabványügyi Bizottságot (CEN) európai szabványok vagy európai szabvány jellegű dokumentumok kidolgozására és felülvizsgálatára a 97/67/EK irányelv 20. cikke végrehajtásának, valamint az „Útiterv a csomagkézbesítés egységes piacának kialakítása felé – A kézbesítési szolgáltatások iránti bizalom növelése és az online értékesítés ösztönzése” című bizottsági közlemény (4) 5. intézkedésének támogatása céljából.
                  
               
                     (3)
                  
                  
                     A C(2016) 4876 végrehajtási határozatban foglalt kérelem alapján a CEN felülvizsgálta az egyedi, elsőbbségi és első osztályú küldemények végpontok közötti átfutási idejének méréséről szóló EN 13850:2012 szabványt, és az EN 13850:2020 szabvánnyal váltotta fel; felülvizsgálta a panaszkezelés alapelveiről szóló EN 14012:2008 szabványt, és az EN 14012:2019 szabvánnyal váltotta fel; felülvizsgálta a digitális bérmentesítési jelekről szóló EN 14615:2005 szabványt, hozzáigazítva a biztonságos adatnyomásra vonatkozó új követelményekhez, és az EN 14615:2017 szabvánnyal váltotta fel; felülvizsgálta az EN 14142-1:2011 és CEN/TR 14142-2:2011 szabványokat, hozzáigazítva azokat a címzésről szóló új ISO 19160-4:2017 nemzetközi szabványhoz (Nemzetközi levelezési cím alkotóelemei és sablonnyelv), és az EN ISO 19160-4:2017 szabvánnyal váltotta fel őket.
                  
               
                     (4)
                  
                  
                     A 2008. október 9-i M/428 szabványosítási megbízásban foglalt felkérés alapján a CEN felülvizsgálta az egyedi, nem elsőbbségi és másodosztályú küldemények végpontok közötti átfutási idejének méréséről szóló EN 14508:2003+A1:2007 szabványt, és az EN 14508:2016 szabvánnyal váltotta fel; felülvizsgálta a tömeges küldemények végpontok közötti átfutási idejének méréséről szóló EN 14534:2003+A1:2007 szabványt, és az EN 14534:2016/AC:2017 dokumentummal helyesbített EN 14534:2016 szabvánnyal váltotta fel; továbbá javította a kézbesítő levélszekrények és levéltálcák bedobónyílásairól szóló EN 13724:2013 szabványt az EN 13724:2013/AC:2016 helyesbítés közzétételével.
                  
               
                     (5)
                  
                  
                     Az EN 13850:2012, EN 14012:2008, EN 14142:2011, EN 14508:2003+A1:2007, EN 14534:2003+A1:2007, EN 14615:2005 és EN 13724:2013 szabványok hivatkozásait a 2015/C 159/01 bizottsági közlemény (5) tette közzé.
                  
               
                     (6)
                  
                  
                     A Bizottság és a CEN közösen megvizsgálta, hogy az EN 13850:2020, EN 14012:2019, EN 14615:2017 és EN ISO 19160-4:2017 szabvány megfelel-e a C(2016) 4876 végrehajtási határozatban foglalt kérelemnek.
                  
               
                     (7)
                  
                  
                     A Bizottság és a CEN közösen megvizsgálta, hogy az EN 14508:2016 és az EN 14534:2016/AC:2017 helyesbítéssel javított EN 14534:2016 szabvány megfelel-e a 2008. október 9-i M/428 szabványosítási megbízásban foglalt kérelemnek.
                  
               
                     (8)
                  
                  
                     Az EN 13850:2020, EN 14012:2019, EN 14615:2017, EN ISO 19160-4:2017, EN 14508:2016, valamint az EN 14534:2016/AC:2017 helyesbítéssel javított EN 14534:2016 szabvány megfelel a műszaki szabványok folyamatos harmonizációjára vonatkozó, a 97/67/EK irányelvben lefektetett követelménynek. Ezért helyénvaló közzétenni az említett szabványok, valamint az EN 13724:2013/AC:2016 helyesbítéssel javított EN 13724:2013 szabvány hivatkozásait az Európai Unió Hivatalos Lapjában.
                  
               
                     (9)
                  
                  
                     Az EN 13850:2020, EN 14012:2019, EN 14615:2017, EN ISO 19160-4:2017, EN 14508:2016, valamint az EN 14534:2016/AC:2017 helyesbítéssel javított EN 14534:2016 szabvány felváltják az EN 13850:2012, EN 14012:2008, EN 14615:2005, EN 14142-1:2011, EN 14508:2003+A1:2007 és EN 14534:2003+A1:2007 szabványokat. Ezért az EN 13850:2012, EN 14012:2008, EN 14615:2005, EN 14142-1:2011, EN 14508:2003+A1:2007 és EN 14534:2003+A1:2007 szabványra vonatkozó hivatkozásokat vissza kell vonni az Európai Unió Hivatalos Lapjából.
                  
               
                     (10)
                  
                  
                     Az egyértelműség és a jogbiztonság érdekében a 97/67/EK irányelv támogatása céljából kidolgozott műszaki szabványok hivatkozásainak teljes jegyzékét egyetlen jogi aktusban kell közzétenni. Ezért e határozatba a 2015/C 159/01 közleményben közzétett egyéb műszaki szabványokra vonatkozó hivatkozásokat is bele kell foglalni. Ezért helyénvaló hatályon kívül helyezni a szóban forgó közleményt,
                  
               ELFOGADTA EZT A HATÁROZATOT:
         
            1. cikk
            A Bizottság az e határozat mellékletében felsorolt, a 97/67/EK irányelv támogatása céljából a postai szolgáltatásokra és a szolgáltatás minőségének javítására vonatkozóan kidolgozott műszaki szabványok hivatkozásait közzéteszi az Európai Unió Hivatalos Lapjában.
         
         
            2. cikk
            A 2015/C 159/01 közlemény hatályát veszti.
         
         
            3. cikk
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Brüsszelben, 2021. október 18-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 316., 2012.11.14., 12. o.
         
         
            (2)  Az Európai Parlament és a Tanács 97/67/EK irányelve (1997. december 15.) a közösségi postai szolgáltatások belső piacának fejlesztésére és a szolgáltatás minőségének javítására vonatkozó közös szabályokról (HL L 15., 1998.1.21., 14. o.).
         
            (3)  A Bizottság C(2016) 4876 végrehajtási határozata (2016. augusztus 1.) az 1997. december 15-i 97/67/EK európai parlamenti és tanácsi irányelv támogatása céljából az Európai Szabványügyi Bizottsághoz a postai szolgáltatások és a szolgáltatás minőségének javítása tekintetében intézett kérésről.
         
            (4)  COM(2013) 886 final, 2013. december 16.
         
            (5)  A Bizottság közleménye a közösségi postai szolgáltatások belső piacának fejlesztésére és a szolgáltatás minőségének javítására vonatkozó közös szabályokról szóló, 1997. december 15-i 97/67/EK Európai Parlament és tanácsi irányelv végrehajtása keretében (A műszaki szabványok címeinek és hivatkozásainak közzététele az irányelv 20. cikkének értelmében) (HL C 159., 2015.5.13., 1. o.).
      
      
         
            MELLÉKLET
            
                        
                           Szám
                        
                     
                     
                        
                           A szabvány hivatkozása
                        
                     
                  
                        1.
                     
                     
                        EN 13619:2002
                        Postai szolgáltatások. Küldeményfeldolgozás. Optikai jellemzők a levélfeldolgozáshoz
                     
                  
                        2.
                     
                     
                        EN 13724:2013
                        Postai szolgáltatások. Kézbesítő levélszekrények és levéltálcák bedobónyílásai. Követelmények és vizsgálati módszerek
                        EN 13724:2013/AC:2016
                     
                  
                        3.
                     
                     
                        EN 13850:2020
                        Postai szolgáltatások. A szolgáltatás minősége. A végpontok közötti átfutási idő mérése egyedi elsőbbségi és első osztályú küldeményekre
                     
                  
                        4.
                     
                     
                        EN 14012:2019
                        Postai szolgáltatások. A szolgáltatás minősége. A panaszkezelés alapelvei
                     
                  
                        5.
                     
                     
                        EN 14508:2016
                        Postai szolgáltatások. A szolgáltatás minősége. A végpontok közötti átfutási idő mérése egyedi, nem elsőbbségi és másod osztályú küldeményekre
                     
                  
                        6.
                     
                     
                        EN 14534:2016
                        Postai szolgáltatások. A szolgáltatás minősége. A végpontok közötti átfutási idő mérése tömeges küldemények esetén
                        EN 14534:2016/AC:2017
                     
                  
                        7.
                     
                     
                        EN 14615:2017
                        Postai szolgáltatások. Digitális bérmentesítési jelek. Alkalmazások, biztonság és tervezés
                     
                  
                        8.
                     
                     
                        EN ISO 19160-4:2017
                        Címzés. 4. rész: Nemzetközi levelezési cím alkotóelemei és sablonnyelv (ISO 19160-4:2017)